**CSENGŐD KÖZSÉG POLGÁRMESTERE**

###

### ELŐTERJESZTÉS

(a Képviselő-testület 2019. április 16-ai ülésére)

**Tárgy: TOP-5.3.1-16-BK1-2017-00004. azonosítószámú pályázathoz kapcsolódó együttműködési megállapodás megkötése**

Csengőd Község Önkormányzata által vezetett, Akasztó Község Önkormányzata, Kaskantyú Község Önkormányzata, Páhi Község Önkormányzata, Soltszentimre Község Önkormányzata, valamint Tabdi Község Önkormányzata részvételéből álló konzorcium pályázatot nyújtott be A helyi identitás és kohézió erősítése című, TOP-5.3.1-16 kódszámú pályázati felhívásra.

A konzorcium TOP-5.3.1-16-BK1-2017-00004. azonosítószámú pályázata 42 177 090.- Ft támogatást nyert el.

A projekt a közösségi kezdeményező- és cselekvőképességének fejlesztését, a közösségi szerepvállalás erősödését segíti elő.

A helyi identitás erősítésével és az aktív közösségi lét kialakításával a konzorcium célja az elvándorlás csökkentése.

A projekt további célja a közösség értékeinek feltárása, a helyi lakosok aktiválása, illetve a települések és a lakosság közötti kulturális és gazdasági együttműködések erősítése.

A megvalósítási időszakban a pályázatban résztvevő településeken közösségi interjúk elkészítésére, közösségi beszélgetések megtartására, valamint közösségi felmérések, helyi cselekvési terv elkészítésére, közösségi információs pont kialakítására sor kerül.

A pályázatban megvalósítandó tevékenység a projekt által érintett település közösségi tevékenységének történeti feltárása és annak a lakosság számára elérhetővé tétele, amely elsősorban a közművelődési, muzeális és könyvtári intézmények és közművelődési közösségi színterek, valamint a projekt célkitűzései által érintett egyéb intézmények, szervezetek együttműködésével valósítható meg.

Fontos a helyi cselekvési terv alapján a település lakosságának közösségi együttműködését dinamizáló és fenntartó közösségi akciók, tevékenységek, események, programok, folyamatok megvalósítása a közművelődési, muzeális, könyvtári, intézmények és közművelődési közösségi színterek, valamint a projekt célkitűzései által érintett egyéb intézmények, szervezetek együttműködésével.

A településen lévő szervezetek bevonása az alábbi tevékenységekben történhet meg:

1. közösségi akciók, tevékenységek, események,
2. programok, folyamatok
3. a helyi nyilvánosság fórumainak megteremtése, meglévő fórumainak fejlesztése,
4. részvételi fórumok elindítása, működtetése, meglévők fejlesztése.

Az együttműködés elsődleges célja az, hogy a településünkön, térségünkben élő emberek és közösségeik minél több esetben kapják meg a számukra fontos támogatást, segítséget. Ide értve azt is, ha közösségi tevékenységükhöz, akcióikhoz információra, tanácsra, helyszínre, bátorításra van szükségük, de azt is, ha személyes életük során – akár, amikor „minden rendben van”, akár krízishelyzetben – van szükségük információra, tanácsra, segítségre.

**Csengőd közigazgatási területén az alábbi civil szervezetek működnek:**

* **Csengőd Községért Alapítvány (s**zékhely: 6222 Csengőd, Dózsa György utca 35.)
* **Csengőd Község Önkéntes Tűzoltó Egyesület (s**zékhely: 6222 Csengőd, Dankó Pista utca 1.)
* **Csengőd Sportegyesület (s**zékhely: 6222 Csengőd, Ady Endre utca 27.)
* **Csengődi Kulturális Szabadidő és Sport Egyesület (s**zékhely: 6222 Csengőd, József Attila utca 29.)
* **Csengődi Polgárőr Egyesület (s**zékhely: 6222 Csengőd, Dózsa György utca 35.)
* **Csigaház Közhasznú Alapítvány (**telephely: 6222 Csengőd, Horváth Kálmán utca 32.)
* **Holnap Óvodája Alapítvány (s**zékhely: 6222 Csengőd, Béke tér 2)

Az együttműködési megállapodás megkötésére 2019. április 30. napjáig van lehetőség. Az együttműködés megállapodások szükségesek az első mérföldkő teljesítéséhez.

A fentiek alapján javaslom, hogy a Képviselő-testület a határozat-javaslatban foglaltak szerint döntsön.

**C s e n g ő d, 2019. április 12.**

 **Lajter Ferenc sk.**

polgármester

**HATÁROZAT-JAVASLAT**

Csengőd Község Önkormányzatának Képviselő-testülete

1. felhatalmazza a polgármester a mellékelt együttműködési megállapodás aláírására a Csengőd közigazgatási területén működő szervezetekkel.

**Felelős:** polgármester

**Határidő:** 2019. április 30.